ming030890/wiki-yue-high-quality huggingface dataset:
旺角

旺角（粵拼：wong6 gok3，英文：Mongkok，又稱望角，舊名芒角，近年亦叫做MK）係喺香港一地，亦係一海角，喺九龍半島中部，入油尖旺區。今角已沒入填地。地內新舊樓混雜；舊樓嘅地鋪，有唔少餐廳。以彌敦道為界，購物中心集中喺東面，住宅區喺晒西面。旺角嘅交通非常發達，有巴士、鐵路，又有公共小巴。而假日嘅彌敦道以東一帶重成日會有好多人行。
旺角嘅人口密度極高。根據《健力士世界紀錄大全》，旺角係全球人口密度最高嘅地區，平均密度每平方公里有十三萬人。

歷史
旺角古時叫做芒角，因為嗰度芒草叢生，地形好似一隻牛角伸咗入海嗰度咁，所以啲人叫嗰度做芒角嘴，附近嘅村落就得咗芒角村呢個名。2004年5月喺通菜街同豉油街鬧市交界嘅一個深度只有兩米嘅渠務地盤裏面，發掘咗好多東漢、晉朝同唐朝嘅陶器以及製陶工具出嚟，即係話喺千幾年前，已經有人住喺旺角。
芒角村喺而家嘅洗衣街附近，以前多數都係種菜、種花、養豬同養雞。不過自從1860年，芒角跟住九龍半島割讓畀英國之後，芒角村嘅村民就開始將自己種嘅花、蔬菜同自己養嘅禽畜拎去港島賣。當時嘅人多數坐蜑民嘅船過海，但係啲蜑民成日將個「芒」讀咗做「望」。到咗一九零九年，香港政府開始呢度填海，起咗個避風塘，而附近亦開始有碼頭同馬路。二十世紀二三十年左右，望角又見芒角、旺角混用，旺就係興旺咁解。嗰時嘅旺角重係一個工業區，四周圍都係製煙廠、棉織廠同五金廠。不過旺角嘅英文譯名「Mong Kok」冇改過，而家重有啲水上人鍾意叫旺角做望角。
旺角彌敦道以西嘅地方都係填海得來。而家嘅新填地街喺1950年代嗰陣重係海邊嚟。不過今時今日，旺角呢個地方，正如佢個名一樣，已經成為咗一個好旺嘅購物區同住宅區嘞。

特色
旺角有好多特式街道：
女人街——即係通菜街，喺登打士街同亞皆老街之間嘅一段。因為有好多賣服裝、化妝品、擺設之類嘅女人嘢而咁叫。
雀仔街——即係康樂街，因為有好多賣雀鳥嘅鋪頭而咁叫。康樂街喺1998年因市區重建而清拆，好多鋪頭安排搬到旺角火車站附近嘅園圃街雀鳥花園，而原本嘅地方就起咗一座「朗豪坊」。「朗豪坊」包括一間五星級嘅「朗豪酒店」、一幢寫字樓同埋一座樓高十幾層，附設電影院、百貨公司同埋食肆嘅大型購物商場。
波鞋街——即花園街其中一段，因為有好多賣運動鞋嘅鋪頭而咁叫。
金魚街——通菜街一段，因為有好多賣飼養魚嘅鋪頭而咁叫。
花墟道——因為有好多批發及零售花卉嘅鋪頭而咁叫。
西洋菜南街——同女人街並排而立，有好多專賣潮流服飾、電子產品同埋小食嘅鋪頭，係其中一個深受香港後生仔女歡迎嘅消費熱點。
登打士街——女人街尾同西洋菜街南尾嗰度，周街都係賣小食嘅鋪頭，同埋有好多樓上咖啡店，亦係深受香港後生仔女歡迎嘅地方之一。
槍街——即廣華街，因賣氣槍同埋軍用品店舖林立而得名，同接連嘅仁安大廈商場並名為槍街，係本港WARGAME愛好者必到熱點。
花墟道——因賣花（批發零售）嘅舖頭林立而得名。
旺角亦有好多商場：
朗豪坊、新世紀廣場、旺角電腦中心、信和中心、好景商場、星際城市、先達廣場、旺角中心、Chic之堡、潮流特區、旺角新之城、兆萬中心、皆旺商場、瓊華中心
旺角多數賣潮流物品、格仔舗，同埋有潮人潮物v月光寶盒，成日去旺角玩嘅人會被稱為「MK人」，即Mong Kok 嘅簡稱。
張德康

張德康，香港親中派政治人，威爾斯醫院婦產科部門主管，香港中文大學醫學院婦產科學系名譽臨床教授。

政治立場
佢係香港親中派成員，武漢肺炎香港疫情期間曾經參與聯署謹向內地援港醫療隊致敬。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
喺2016年選舉委員會醫學界界別分組選舉，佢係選賢11團隊成員，但未能當選。
鄭慈偉

鄭慈偉，香港親中派人士。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
尼馬

尼馬·達施華（葡文：Neymar da Silva Santos Júnior，1992年2月5號—）係巴西足球員，宜家係山度士股東兼球員。
佢喺2009年俾巴西球會山度士升上一隊，2013年轉投西甲嘅巴塞隆拿，期間重做埋2016年里約奧運男子足球冠軍功臣之一，2017年8月以二億二千萬歐元同巴塞隆拿解約，轉投法甲嘅巴黎聖日耳門，2023年轉戰沙地阿拉伯，過檔利雅德新月足球會。
1月15號

1月15號係公曆年嘅第15日，離年尾重有350日（閏年351日）。
<< - 1月 - >>



大件事
1934年：印度比哈爾邦同尼泊爾發生8.4級地震，超過3萬人死。
1943年：第二次世界大戰瓜達爾卡納爾戰役結束，日本軍撤出所羅門群島。
1975年：安哥拉獨立。
1977年：香港海洋公園開幕。
1992年：由上海真空電子器材股份有限公司發行嘅首張人民幣特種股票（B股）喺香港、上海等地認購。
1998年：肯尼亞暴雨成災。
2001年：維基百科正式成立、上線。
2009年：全美航空1549航班從紐約拉瓜迪亞機場起飛過程中畀加拿大黑雁撞擊，兩個引擎熄晒，飛機冇咗動力，機組人員喺哈德遜河面迫降成功，所有乘客同機組成員生還。
2010年：中國大陸江蘇衞視《非誠勿擾》節目開播。
2022年：湯加發生海底火山爆發，引發海嘯。
2025年：以色列同哈馬斯達成停火協議（英文：2025 Israel–Hamas war ceasefire），分三階段逐步實現永久停火。
許小哲

許小哲，香港親中派人士。

政治立場
佢係香港親中派嘅成員，支持並協助推廣香港政府大幅度削減區議會直選議席比例嘅決定，又支持北京派除非建制派嘅所謂「愛國者治港」。佢又曾經參加中國婦女第十三次全國代表大會。

選舉經歷
喺2023年香港區議會選舉，佢支持蕭振麟。
海雲臺

海雲臺區（粵音：hoi2 wan4 toi4 keoi1）係韓國釜山嘅市轄區。面積51.45km²，人口37萬（2025），佔全市人口11.5%。1976年畀釜山市直轄，1980年升做市轄區。
而家海雲臺係釜山嘅旺地，經濟發達。海雲臺海水浴場每年吸引韓國內外千萬遊客，係公認韓國最靚嘅海灘，除咗來玩水，每年新年日出都有好多人來呢度睇。因此海雲臺而家借旅遊商機發展釜山貿易。
海雲臺嘅冬柏島係2005年韓國APEC會議主辦地。同時呢度亦係釜山國際電影節嘅其中一個會場。因為風景好，呢度有好多豪宅，地價高，發展成海雲臺新市街地。

史
「海雲臺」箇名出自新羅末期嘅學者崔致遠，佢字「孤雲」，後改字「海雲」，佢罷官去伽倻山嘅時候途經呢度，見呢度景色咁靚就滯留咗落來，喺走之前，佢喺冬柏島南面嘅巖壁刻咗「海雲臺」三隻字，以自己嘅字幫當地起名。而家島上面嘅冬柏公園有佢嘅銅像。
海雲臺喺原三國時代屬長山國，統一新羅之後一直屬東萊郡，歷經高麗、朝鮮兩朝，東萊郡改過做東萊縣、東萊都護府等。朝鮮後期，屬東萊府東下面。1953年海雲臺設辦事處，1976年升爲市直轄，1980年升爲市轄區，1994年8月31號指定爲觀光特區，成爲有名嘅國際旅遊名勝。

年表
1942年10月，呢帶編入釜山府水營出張所。
1953年9月，成立海雲臺出張所，轄佑洞、中洞、佐洞。
1957年1月，釜山市劃區，改爲東萊區海雲臺出張所。
1963年1月，釜山升爲直轄市，慶尚南道東萊郡機張面松亭里劃入，改編成松亭洞。
1976年5月，升爲市直轄。
1978年1月，東萊區嘅盤如洞、盤松洞劃入。
1980年4月1號，從東萊區分離出海雲臺區，除咗原先出張所嘅轄地，外加石擡洞、栽松洞。
1994年8月31號，成爲觀光特區。

政區
海雲臺轄8箇法定洞，共計18箇行政洞。區府駐中1洞。
佑洞（1、2洞）
中洞（1、2洞）
佐洞（1、2、3、4洞）
松亭洞
盤如洞（1、2、3、4洞）
盤松洞（1、2、3洞）──包含咗法定洞石擡洞
栽松洞（1、2洞）
東萊區

東萊區（粵音：dung1 loi4 keoi1）係韓國釜山嘅市轄區。人口27萬（2025年），面積16平方公里。東萊曾經係獨立城市，亦曾係韓國南部嘅埠頭。東萊有好多溫泉，喺溫泉洞嘅虛心廳係亞洲最大嘅溫泉SPA。

史
新羅之後，今日釜山廣域市大部分地方都歸東萊郡/東萊府轄，喺釜山城市興起前，東萊先係當地嘅中心。「東萊」嘅意思係「萊山之東」，所謂萊山，即係傳說話有神仙住嘅蓬萊山嘅簡稱。東萊地方原本係埠頭，係舊時韓國外貿重港，從中古到近代呢度係朝鮮、日本之間嘅外交重地。
近代釜山城市興起，東萊因為有溫泉就開發成度假、高檔居住區。1930年成為東萊邑，1942年併入釜山府。東萊區設立之初幾大嘅，後來陸續分出部分畀其他區。

年表
1914年4月1號，東萊郡分出咗釜山府。
1931年4月1號，東萊郡嘅東萊面升爲東萊邑（東萊面係東萊郡核心，即而家嘅東萊區）。
1942年10月1號，東萊邑併入釜山府。
1951年9月1號，成立東萊出張所。
1957年1月1號，設東萊區，有壽安洞、福泉洞、明倫洞、漆山洞、樂民洞、温泉洞、社稷洞、巨堤洞、蓮山洞、安樂洞、盤如洞、鳴藏洞、書洞、五倫洞、釜谷洞、錦絲洞、回東洞、石坮洞、盤松洞、長箭洞、南川洞、水營洞、望美洞、廣安洞、民樂洞、栽松洞、佐洞、中洞、右洞。
1963年1月1號，慶尚南道東萊郡北面、機張面一部分併入來。
1975年10月1號，東萊畀咗部分（南川洞、水營洞、望美洞、廣安洞、民樂洞）同釜山鎮區部分、東區部分合併爲南區。
1976年4月9號，海雲臺出張所升爲市直轄。
1980年4月1號，分出部分（佐洞、中洞、右洞、松亭洞、石坮洞、盤如洞、盤松洞、栽松洞）成立海雲臺區。
1988年1月1號，分出部分（書洞、錦絲洞、五倫洞、釜谷洞、長箭洞、回東洞、仙洞、杜邱洞、老圃洞、青龍洞、南山洞、久瑞洞、金城洞）成立金井區。
1995年3月1號，分出部分（蓮山洞、巨堤洞）成立蓮堤區。

政區
東萊區轄9個法定洞，合計14個行政洞。區府駐福泉洞。注意壽民、福山呢兩個法定洞下面並無分行政洞。
壽民洞（壽安洞、樂民洞）
福山洞（福泉洞、漆山洞）
明倫洞（1、2洞）
溫泉洞（1、2、3洞）
社稷洞（1、2、3洞）
安樂洞（1、2洞）
鳴藏洞（1、2洞）
張可欣

張可欣（Candice Cheung，2004年9月29號—）係香港女演員，本身係香港中文大學商學院學生，因為參與試鏡成功而以素人身份參演ViuTV電視劇《十七年命運週期》 做女主角陶嘉鞱嘅後生版。
王嘉莉

王嘉莉（英文：Kelly Wong，2002年8月12號—），花名k.ELLY，香港女歌手同藝人，2020年憑住參加ViuTV選秀節目《全民造星III》晉身30強而出名。佢嘅出道作品係《微風》。
《全民造星III》嘅另一位參加者劉卓軒係佢嘅經紀人。

簡歷
王嘉莉中學讀基督教女青年會丘佐榮中學，之後入咗香港浸會大學讀幼兒教育。喺2020年，佢憑住單曲《微風》出道，參加《全民造星III》而出名。
劉若寶

劉若寶（英文：Polly Lau，1989年11月28號—），係香港女模特兒，2013年出道，‎亦有參與影視演出，2020年憑參加ViuTV真人騷選秀節目《全民造星III》出名，最後晉身40強後被淘汰。
2021年，劉若寶以「踢館者」身份中途加入英皇娛樂搞嘅「冤枉新秀訓練營」，最後攞到冠軍。
陳瑞菱

陳瑞菱（英文：Reina Chan，8月26號—）係香港無綫電視女藝員。

簡歷
陳瑞菱喺英國倫敦經濟學院管理學碩士一級榮譽畢業，亞媽Karen經營美容公司，喺香港有約莫廿間美容中心，家境富裕。2022年度香港小姐競選10強止步，賽後加入無綫電視，並成為《東張西望》外景主持。
何思懿

何思懿（英文：Ceci Ho，（1999年3月29號—）），係前香港無綫電視記者，參選過2022年度香港小姐競選。宜家係有線新聞記者同主播。

簡歷
何思懿私底下鍾意跳鋼管舞。佢喺香港恒生大學讀新聞傳播。活躍於義工界別，做過香港特區中央青年獅子會會長，現太平山青年商會企業傳訊及出版事務董事，以及中國港澳303區青年獅子區會公共關係及出版組主席。2022年參選2022年度香港小姐競選，參選時23歲，5呎6吋高，三圍35" 24" 35"，期間同陳銘鳳、邢慧敏、何詩琪同楊溢一齊確診新冠肺炎，無綫電視因此事要取消香港小姐競選準決賽。何思懿最終19強止步。落選港姐後，仍有夥拍刑慧敏、黎寬怡等喺台慶時表演性感熱舞。落選後約莫一年加入無綫電視成爲實習記者，經過三個月實習期，已經獲正式聘用爲記者。何思懿參選香港小姐競選期間，曾被發現社交網有唔少性感相，自轉到新聞部工作後，已悉數刪除。
姜麗文

姜麗文（粵拼：goeng1 lai6 man4，Lesley Chiang，1986年1月28號—）係香港女歌手兼女演員，而家係無綫電視藝員，阿爸係演員秦沛，而阿叔姜大偉同爾冬陞亦係演藝人。
莫拉達

莫拉達（粵拼：mok6 laai1 daat6，英文：Álvaro Morata，1992年10月23號—）係西班牙一個足球員，司職前鋒，效力緊土耳其球會加拉塔沙雷。
谷阿莫

谷阿莫（1986年1月1日號—），本名仲惟鼎，係台灣網絡紅人、YouTuber同企業家。佢經常講解電影，讓觀眾快速了解電影劇情，喺講解電影嘅同時仲穿插個人評論。2020年開始實況直播遊戲《三國志・戰略版》。佢同時亦係「知識糖果數位社群媒體股份有限公司」嘅執行長。
Presto 卡

Presto（英文讀音：/ˈprɛstəʊ/）係加拿大安大略嘅一種類似八達通嘅電子收費系統，可以喺渥太華同大多倫多及咸美頓地區嘅一啲城市嘅公共交通工具用。最初係膠造嘅電子車飛，叫 Presto 卡（英文：Presto card；法文：carte Presto），2007年6月宣佈計劃，2009年11月喺多倫多聯合車站同 Oakville 市三條巴士線開始試用，2010年5月開始第二期啟用；2019年8月完成第四期啟用，截至2019年底大約有230萬張卡用緊，由都市聯通旗下嘅同名子公司負責營運。
同八達通一樣，Presto 卡其實係一種聰明卡，外殼正常係膠造（但係出過金屬造嘅版本），黑色底（早期版本係綠色底）；喺多倫多亦有一種紙卡版，但係紙卡其實都係聰明卡，入面有粒晶片，所以唔可以循環再用。2020年，Presto 亦推出咗直接用信用卡、提款卡同手機拍卡嘅功能。

上車拍卡同落車拍卡
雖然 Presto 卡可以喺唔同嘅交通工具用，但係用法並唔統一。所有交通工具都要上車拍卡（tap on），但係唔係所有交通工具都要落車拍卡（tap off），唔同用法包括下面幾種：
全綫統一收費，上車拍卡，落車唔拍卡；例如多倫多公車局，又或者約克區公車局嘅普通巴士。
全綫統一收費，上車之前喺車站拍卡畀錢，落車唔拍卡；例如約克區公車局嘅 Viva 巴士。
分段收費，上車之前喺車站揀車程距離，拍卡畀錢，落車唔拍卡；Viva 巴士曾經試過係咁。
分段收費，上車拍卡，落車拍卡；例如 GO 巴士同機場快綫。
喺落車要拍卡嘅交通工具，如果落車唔記得拍卡（或者唔知道要落車拍卡），就會當你尾站落車，即係會畀多咗無謂錢。掉轉都係一樣；喺落車唔拍卡嘅交通工具，如果你落車拍咗卡，睇你幾時落車，佢可能會當你搭多咗第程車，又係畀多咗無謂錢。
Presto 推出咗直接用信用卡、提款卡同手機拍卡嘅功能之後，亦多咗拍錯卡嘅風險，如果用錯第張卡落車拍卡，或者唔小心第張卡揩親部拍卡機，就會畀咗兩次錢。

私隱
Presto 一直都有同警方合作，將乘客資料交畀警方。2017年，佢哋推出咗新版嘅隱私政策，但係仍然話視乎情況，警方就算冇搜查令，資料都可能會交畀警方，安省前私隱專員同其他專家指出，咁寫即係連最低限度嘅保障都冇，如果真係查緊案，冇可能攞唔到搜查令。
喺2017年，Presto 交咗乘客資料畀警方30次，警方攞料嘅成功率大概係五成。
到2023年佢定都冇修改隱私政策。
The Weeknd

The Weeknd（阿姆哈拉文：አቤል ተስፋዬ，1990年2月16號—）係加拿大男歌手、唱作人、音樂製作人同舞者。

事業
呢節未有人寫，歡迎編撰。 請幫加返相關資訊。
Rice & Shine

《Rice & Shine》（又叫：《米·閃》）係香港男歌手陳奕迅出嘅第十二張國語音樂專輯，喺2014年5月15號發行。

概念同製作
《Rice & Shine》嘅製作概念同Eason 2002年嘅廣東專輯《The Line-Up》一樣，係由兩張獨立製作嘅迷你專輯組成。專輯「Rice」部分由北京音樂團體火星電台包辦作曲、作詞、編曲、監製，「Shine」部分就由星加坡男歌手林俊傑作曲同監製。
專輯叫「Rice & Shine」靈感嚟自一雜誌封面嘅標題「RISE AND SHINE」。由於「Rise」同「Rice」發音相似嘅黑色幽默而被故意揀做專輯名，寓意為華人每日會做嘅兩件重要事——吃飯同沖涼。中文名稱就係直接翻譯做《米·閃》。

封套設計
呢張專輯封套設計由香港藝人林海峰做創作總監，並由香港攝影師夏永康負責攝影部分。呢次係繼2000年《打得火熱》專輯封面後再次同林海峰嘅合作，上次同夏永康嘅專輯封面合作就係2010年同2011年嘅迷你專輯《Taste the Atmosphere》同《Stranger Under My Skin》。
封面嘅設計概念係每個人起身後第一時間會做嘅兩樣嘢——「去廁所」同「沖涼」。

銷售情況
《Rice & Shine》專輯登上香港唱片商會銷量榜共7週（2014年第21週－27週），上過五個禮拜榜首（2014年第21－25週）。
粗體代表嗰個禮拜銷量冠軍

派台歌曲成績
香港四台流行榜成績
香港音像聯盟（HKRIA）同無綫電視嘅版權風波爭議喺2011年已經解決，《娛樂天空》亦成為陳奕迅繼2009年嘅《沙龍》後第一首再次登上TVB勁歌金榜嘅歌，但係上唔到冠軍。專輯內《娛樂天空》同《你給我聽好》兩首歌都成為三台冠軍歌。
粗體代表冠軍歌
(*) 表示歌曲仲上榜
－ 表示已派台但上榜唔到
X 表示冇派台
其他地區流行榜成績
四首派台作品都成為唔同地區華語榜第一，仲喺「全球華語歌曲排行榜」同星加坡「YES933醉心龍虎榜」連續攞到冠軍位置。
粗體代表冠軍歌
② 內數字表示歌曲冠軍週數，未標示代表一星期冠軍
(*) 表示歌曲仍在上榜
歌曲以派台次序排序
「音魁中文金曲流行榜」
《你給我聽好》：上榜一週（2014年 第31週），最高第42位（2014年 第31週）。
「全球華語歌曲排行榜」
《娛樂天空》：上榜7週（2014年 第14－20週），最高兩星期第1位（2014年 第17－18週）。
《你給我聽好》：上榜5週（2014年 第21－25週），最高第1位（2014年 第23週）。
《可以了》：上榜7週（2014年 第26－32週），最高第1位（2014年 第28週）。
《陰天快樂》：上榜2週（2014年 第37－38週），最高第1位（2014年 第38週）。
「9＋2音樂先鋒榜」
《娛樂天空》：上榜6週（2014年 第12－17週），最高第1位（2014年 第16週）。
《你給我聽好》：上榜1週（2014年 第29週），最高第16位（2014年 第29週）。
澳門「澳門電台華語歌曲排行榜」
《娛樂天空》：上榜？週（2014年 第？－17週），最高第6位（2014年 第17週）。
《你給我聽好》：上榜？週（2014年 第？－24週），最高第1位（2014年 第24週）。
台灣「幽浮勁碟排行榜」
《娛樂天空》：上榜1週（2014年 第21週），最高第12位（2014年 第21週）。
《你給我聽好》：上榜6週（2014年 第22－27週），最高三星期第1位（2014年 第22－23，25週）。
《可以了》：上榜1週（2014年 29週），最高第12位（2014年 第29週）。
台灣「Hito 中文排行榜」
《娛樂天空》：上榜1週（2014年 第20週），最高第2位（2014年 第20週）。
《你給我聽好》：上榜6週（2014年 第22－27週），最高第1位（2014年 第22週）。
台灣「MTV封神榜」
《娛樂天空》：上榜2週（2014年 第23－24週），最高第4位（2014年 第23－24週）。
新加坡「YES933醉心龍虎榜」
《娛樂天空》：上榜7週（2014年 第11－17週），最高第1位（2014年 第15週）。
《你給我聽好》：上榜10週（2014年 第17－26週），最高四星期第1位（2014年 第21－23，25週）。
《可以了》：上榜5週（2014年 第27－31週），最高三星期第1位（2014年 第27－28，30週）。
馬來西亞「988最好聽音樂榜」
《娛樂天空》：上榜2週（2014年 第12－13週），最高第4位（2014年 第12週）。
《你給我聽好》：上榜6週（2014年 第20－25週），最高第7位（2014年 第21週）。
《可以了》：上榜6週（2014年 第27－32週），最高第1位（2014年 第30週）。
麥超傑

麥超傑(Joseph)，香港親中派商人，喺香港、北京及上海開設度身訂造西服店。

政治立場
佢係香港親中派嘅成員，反對佔領中環，又形容當中嘅年青參與者係因為唔理解中國。佢又有時會搞活動推動香港同浙江兩地交流。
袁國勇

袁國勇，GBS，JP（1956年12月30號—），廣東廣州人，係位香港傳染病學專家，亦係香港政府防疫專家顧問團成員，香港大學名譽大學院士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
李漢城

李漢城，SBS，BBS，JP（英文：Michael LI Hon-shing，1949年6月22號—2022年10月21號）係香港商界人士，喺香港出世。1970年代去美國侯斯頓大學求學。1985年起出任香港酒店業主聯會執行總幹事。
李漢城喺2002年獲委任太平紳士，並喺2004年同2016年分別獲頒授銅紫荊星章同銀紫荊星章。新冠疫情期間，佢積極配合政府防疫政策，由2020年起參與指定檢疫酒店，並向政府爭取補貼，為業界喺艱難時間爭取生存空間。2021年9月，佢當選成為香港特別行政區選舉委員會酒店界委員。2021年11月5號獲頒香港都會大學首屆榮譽院士榮銜。
李漢城2022年10月21號晚喺香港浸信會醫院去世，享年73歲。佢嘅訃聞2022年11月7號喺《星島日報》同《大公報》刊登。
三相神

三相神（梵文：त्रिमूर्ति，trimūrti） 梵文：त्रिमूर्ति，意思係  ｢three forms or trinity｣, Template:IAST3,)}} 係印度教入面嘅神，分做三種形式：梵天（梵文：ब्रह्मा，Brahmā）、毗濕奴（梵文：विष्णु，Viṣṇu）同埋濕婆（梵文：शिव，Śiva），分別代表創造、守護同毀滅。

演化
位於哈雷比杜嘅霍伊薩雷什瓦拉廟入面嘅三相神浮雕
喺公元4世紀到12世紀嘅往世書時期，後吠陀時期宗教開始興起，同埋R. C. 馬珠姆達爾所講嘅「綜合印度教」逐漸形成。
以下係來自《毗濕奴往世書》（1.2.66）嘅一段著名詩句，提到梵天、毗濕奴同濕婆喺同一首詩入面，強調佢哋喺宇宙創造、維護同毀滅嘅角色。
rūpāṇi trīṇi tatraiva mūrttibheda-vibhāgataḥ |
ajāmyekāmśam ātmānaṁ śiva-rūpeṇa tishthati ||
jagataḥ sthiti-samdhānaṁ samharanti yuge yuge |
trayaṁ brahma-mahā-viṣṇu-māheśvara-iti smṛtam ||
譯文：「就係咁，至高無上嘅存在分成三種形態—梵天、毗濕奴同大自在天（濕婆），承擔唔同嘅職責。佢哋喺唔同時代創造、保護同毀滅宇宙。」
呢個時期冇統一性，包含正統嘅吠陀婆羅門教，係舊有吠陀信仰傳統嘅遺留，仲有唔同嘅教派宗教，主要係濕婆教、毗濕奴教同商羯蒂教，雖然佢哋都係正統範圍之內，但都係獨立嘅體系。呢個時期其中一個重要特徵就係正統同教派之間嘅和諧精神。
關於呢種調和嘅精神，馬珠姆達爾話：
佢最顯著嘅表現就係三相神（Trimūrti）嘅神學概念，即係至高神以Brahmā、Viṣṇu同Śiva三種形態顯現⋯⋯但呢個嘗試唔可以話係非常成功，因為Brahmā從來都冇獲得同Śiva或者Viṣṇu相比擬嘅地位，而且唔同教派經常將三相神理解為佢哋自己教派神嘅三種顯現，佢哋將自己嘅教派神視為梵或絕對。
喺《龜往世書》入面，特別強調梵天、毗濕奴同濕婆係同一存在，當中1.6章講到梵被當做三相神來崇拜；1.9章特別強調三神嘅合一性，1.26章都係講同樣嘅主題。注意到西方對三位一體概念嘅興趣，歷史學家A. L. 巴沙姆咁樣解釋三相神嘅背景：
喺印度教傳統入面，梵天係咪曾經同毗濕奴同濕婆一樣被視為至高神，呢個問題仲有疑問。
三相神嘅概念喺《梅特利奧義書》入面都有出現，當中將三位神解釋為佢至高形態嘅三種體現。

三相神廟宇
9世紀普蘭巴南三相神廟群嘅三座主塔，係印尼最大嘅印度教廟宇群
早喺公元6世紀已經有專門供奉三相神唔同組合嘅廟宇，而家仲有啲廟宇仍然有人拜三相神。
米特拉南塔普蘭三相神廟
提瓦拉普蘭三相神廟
普蘭巴南三相神廟
星形平面嘅薩瓦迪三相神廟
提利帕亞三相神廟
梵天同薩拉斯瓦蒂（左）、毗濕奴同吉祥天女（中）、濕婆同帕爾瓦蒂（右）
濕婆（左）、毗濕奴（中）同梵天（右）
三相神雕像

印度教嘅唔同睇法
Template:需要更多引用
總嚟講，三神一體喺近代印度教嘅地位，同ancient India相比細咗好多。

濕婆教
象島石窟入面嘅永恆濕婆三神一體像
濕婆教徒認為，根據濕婆教嘅密續，濕婆有五種行為：創造、保護、毀滅、慈悲同幻象。頭三樣行為分別同薩達約加塔（似梵天）、伐摩天（似毗濕奴）同阿格霍拉（似盧德拉）有關。即係話，梵天、毗濕奴同盧德拉唔係同濕婆分開嘅神，而係濕婆嘅化身。作為梵天/薩達約加塔，濕婆創造萬物；作為毗濕奴/伐摩天，濕婆保護萬物；作為盧德拉/阿格霍拉，佢毀滅萬物。呢個概念同濕婆係「破壞之神」嘅觀念有所不同。濕婆係至高無上嘅神，負責所有行為，毀滅只不過係其中之一。所以，對濕婆教徒嚟講，三神一體就係濕婆本身嘅化身。濕婆教徒相信濕婆係至高無上嘅神，會因應需要扮演唔同角色，用唔同名字同形態出現，但又超越所有呢啲。濕婆教版本嘅三神一體最出名嘅例子就係喺孟買象島嘅象島石窟入面嘅永恆濕婆三神一體雕像。

毗濕奴教
吳哥窟主神毗濕奴嘅雕像，柬埔寨
雖然毗濕奴往世書講到毗濕奴會化身做梵天去創造，又會化身做盧德拉（濕婆）去毀滅，但係毗濕奴教一般都唔承認三神一體嘅概念。佢哋反而相信毗濕奴嘅化身，好似那羅辛哈、羅摩、克里希納等。佢哋仲相信濕婆同梵天都係毗濕奴嘅化身。例如，二元論學派認為淨係毗濕奴先至係至高無上嘅神，濕婆係附屬，仲會用唔同角度去解讀往世書。好似二元論學者維迦延陀蒂爾塔就會將十八部往世書用唔同方式解讀。佢將毗濕奴教嘅往世書解讀做純淨，將濕婆教嘅往世書解讀做愚痴，認為淨係純淨嘅往世書先至有權威性。南方嘅室利毗濕奴教傳統認為，所有喺往世書入面讚頌嘅主要神祇其實都係毗濕奴嘅化身，經文都係專門用嚟讚頌佢。

性力派
以女性為中心嘅性力派將三神一體嘅三個重要角色唔係分配畀男神，而係分配畀女神：大辨才天（創造者）、大吉祥天（保護者）同大黑天母（毀滅者）。呢個女性版嘅三神一體叫做三女神。而男神（梵天、毗濕奴、濕婆）就變成至高無上嘅三女神嘅輔助者。

智派
智派係印度教嘅一個派別，佢哋唔係淨係重視一個神，而係重視五個神。「五神崇拜」（五供養）制度由九世紀嘅哲學家商羯羅喺智派婆羅門中推廣，崇拜五個神：濕婆、毗濕奴、梵天、性力同蘇利耶。商羯羅之後仲加入咗迦提克，成為六個神。呢個改革後嘅系統主要係商羯羅用嚟將六道派嘅主要神放喺同等地位。商羯羅宣揚嘅一元論哲學令到信徒可以揀一個作為主要崇拜嘅神，同時將其他四個神當做同一個無處不在嘅梵嘅唔同形態嚟崇拜。

太陽派
Template:需要引用
崇拜蘇利耶為至高神同具相梵嘅太陽派唔接受三神一體嘅概念，因為佢哋相信蘇利耶就係神。
三神一體早期嘅形態有時會用蘇利耶取代梵天、毗濕奴或者濕婆，又或者將佢作為三神一體之上嘅第四位神，而其他三位都係佢嘅化身：蘇利耶朝早係梵天，下晝係毗濕奴，夜晚係濕婆。蘇利耶仲係原始吠陀三神一體嘅成員，其他兩位係伐樓拿同風神。有啲太陽派信徒將毗濕奴或者梵天或者濕婆當做蘇利耶嘅化身嚟崇拜，有啲將三神一體當做蘇利耶嘅化身嚟崇拜，仲有啲就專門崇拜蘇利耶一個。
盧三勝

盧三勝，香港親中派政治人，曾經參選2011年香港區議會選舉。
陳國旗

陳國旗，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
李大拔

李大拔，香港教育界人士，香港中文大學促進健康中心總監。
左偉國

左偉國係香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界當然委員。
彭祥喜

彭祥喜，香港親中派政治人物兼中醫界人士，濟生堂製藥廠創辦人兼董事長。

選舉經歷
喺2011年香港選舉委員會選舉入面，佢攞到282票。
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
曹永廉

曹永廉（英文：Cho Wing Lim Raymond，1964年10月16號—），暱稱阿廉、Forever Cheap，喺香港出世，而家係無綫電視（TVB）電視劇演員，亦演出過電影，歌手出身。佢老婆係演員姜大衞嘅大女姜依蘭，佢哋喺2007年11月28號結婚。
曹永廉出道嗰陣係歌手，不過發展麻麻地，其後喺無綫電視參與演出電視劇，先喺1999年憑《雙面伊人（中文：雙面伊人）》飾演反派方德信而開始俾觀衆留意，再喺2000年憑演出《妙手仁心（中文：妙手仁心）II》嘅向眾仁醫生一角而人氣急升，2006年就參演咗處境喜劇《高朋滿座》。佢嘅戲份都越嚟越多，當中以《法證先鋒》嘅沈雄同《金石良緣》嘅金永來最為突出，演技備受肯定。
曹永廉曾經公開承認將佢自己嘅年齡報細5年。佢住過西貢慶徑石。2011年，《東週刊》同《東方新地》揭發佢住所嘅天台中擅自加建咗一間玻璃屋。同時佢都喺露台擅自加建咗玻璃窗。
2013年9月，曹永廉同佢阿哥仲有佢朋友合資咗七位數字喺觀塘順利紀律部隊宿舍附近開咗間「茶記冰室」。

演出
呢個表唔完整，歡迎加料。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
成龍

拿督房仕龍，SBS，MBE，PMW（粵拼：fong4 si6 lung4），又名陳港生（can4 gong2 sang1；意思係「香港出世」；1954年4月7號—），藝名成龍（sing4 lung4），係一位香港出名嘅國際武打片明星。

履歷
成龍早喺六歲嗰陣拜讀于占元嘅「中國戲劇學校」學習京劇，係七小福之一，藝名元樓。成龍係師父于占元嘅契仔，細個嗰陣以學習功夫為主。但由於京劇式微，于占元為咗徒弟嘅前途，鼓勵徒弟入戲行。1971年成龍入電影圈，主要喺邵氏擔任特約演員嘅角色。冇幾耐李小龍突然逝世，武打片票房受到嚴重打擊而減產，武師好多都冇得撈，成龍亦一度失業，只靠住做散工為生。直到1976年俾電影人羅維睇中，拍攝《新精武門》，正式用藝名「成龍」，但冇一部成功。

巨星嘅崛起
直到1978年吳思遠開拍由袁和平執導嘅《蛇形刁手》，向羅維借用成龍出做主角，先至喺影圈嶄露頭角，但真正奠定成龍喺影壇巨星地位，係同年拍攝嘅《醉拳》，大破各地票房紀錄，得到空前成功。隨後重自導自演拍咗多部包括《笑拳怪招》、《師弟出馬》幾部動作電影，票房長紅。呢嗰時候羅維嘅幕後支持者嘉禾電影嘅鄒文懷安排成龍到荷里活拍攝《殺手壕》、《炮彈飛車》、《威龍猛探》一系列嘅低成本西片，未有作為。1983年返到香港拍攝《龍少爺》重振聲威，跟住夥拍師兄洪金寶拍攝一系列「福星片」。1985年成龍重憑《警察故事》得到香港電影金像獎最佳故事片獎。1992年，成龍以《警察故事 3》榮獲台灣《金馬獎》最佳男主角，1993年，再度憑《重案組》冧莊《金馬獎》影帝。
成龍一路以嚟都係以演動作片為主，尤其喺佢每次演出都梗係親身上陣，完全唔用替身，喺電影界係相當少見嘅。但喺2007年香港著名替身羅禮賢踢爆成龍一路都用替身，親自上陣為招牌喺講大話。羅禮賢話：「從做小弟嗰日起，就一直睇住成龍用替身過嚟。」而唐季禮導演本人回應話：「每一個動作都係成龍完成嘅，所謂嘅替身只係喺設計動作嘅時候做啲難度同埋危險度。」根據採訪內容，羅禮賢只有比較明確咁指自己做過成龍嘅飛車特技替身，早期柯受良都做過成龍飛車替身，都唔係近年先至披露嘅秘密，亦冇其他證據指成龍喺高處跳下或爆破等等動作戲全部都係替身代勞，而成龍嘅飛車特技作品佔少數。

走向國際
成龍早喺1982年就開始入荷里活，但佢邁向國際之路並唔係順風順水；佢首次進軍國際嘅作品係《砲彈飛車》，票房失利，令成龍要相隔多年先至再闖荷里活。而真係令成龍打入國際市場係1994年拍攝嘅《紅番區》，喺美國上創下高票房紀錄，跟住第一部荷里活電影《火拼時速》，一樣得到高票房，上《時代》雜誌，奠定今日喺國際嘅地位。但係之後嘅荷里活影片好似《特務踢死兔》、《八十日環遊世界》等，喺全球票房普遍唔好。成龍講過，荷里活唔係佢嘅天下，只有返到香港成龍先至如魚得水。2007年喺北美上映嘅《火拼時速 3》創下近一億四千萬美元嘅票房紀錄，夾埋《火拼時速》系列三部喺北美累積票房超過五億美元、全球累積八億三千五百萬美元；而家為止，重未有其他亞洲演員主演嘅電影有咁嘅成績。

作品
呢個表唔完整，歡迎加料。

屋企
老婆林鳳嬌，大仔房祖名，細女吳卓林（同吳綺莉私生）。

都市傳說
有個關於成龍嘅都市傳說，就係所有佢代言過嘅牌子同產品，都會舐大鑊嘢。霸王集團嘅洗頭水，試過畀周刊話致癌，公司即刻股價急跌。香港航空請過成龍做形象大使，不過到2018年開始，母公司海航財政開始唔掂，連帶港航都要出高息債券嚟借錢，到2019年，香港空運牌照局更加因應港航嘅財政狀況，去考慮使唔使釘佢牌，所以坊間都笑成龍係「品牌殺手」。其他巧合「遭殃」嘅例子包括鄭州思念食品（水餃被驗出金黃葡萄球菌）、成都汾煌飲品（代言之後無幾耐就結業）、廣州愛多VCD廠（老闆使咗兩億一千萬人民幣請成龍代言之後，好快俾人拉去收監，個牌子重消失埋），中山小霸王學習機命運差唔多。打正成龍招牌嘅香港健身公司加州健身都係欠債執笠收場。

武漢肺炎疫情期間違反限制令
2020年2月16號喺武漢肺炎疫情肆虐期間，成龍曾經同一啲前度或現役嘅警務人員，包括朱經緯警務處處長鄧炳強、總警司謝振中、仲有多名藝人包括曾志偉、譚詠麟、方中信等，出席晨曦明星隊晚宴，違反限制令，而晚宴嘅短片同照片，之後喺網上瘋傳並惹熱議。

政治立場
成龍大哥係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且惹起泛民主派爭議嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。
2021年9月，佢成為香港特別行政區選舉委員會委員(港區全國政協委員)。

馬主生涯
佢曾經喺香港賽馬會做馬主，曾經以個人名義擁有「冠昌之星」（個名係為咗紀念契爺何冠昌），亦都同元彪、曾志偉一齊以「二十五月團體」名義擁有「心常樂」、「有何不可」。
惠英紅

惠英紅，BBS（Kara Wai、Kara Hui，1960年2月2號—）係香港女演員，滿洲正黃旗人，香港出世。惠英紅憑電影《長輩》攞到1982年第一屆香港電影金像獎最佳女主角。2009年憑《心魔》攞到第46屆金馬獎最佳女配角。2010年再憑《心魔》攞到第29屆香港電影金像獎最佳女主角。2014年憑《彊屍》攞到第33屆香港電影金像獎最佳女配角。2020年憑《鐵探》攞到萬千星輝頒獎典禮2019最佳女主角。

簡歷
惠英紅阿爸喺文革時（1966年）帶住妻妾仔女逃到香港。惠英紅14歲加入夜總會表演歌舞，三年後一個偶然嘅機會，得到大導演張徹賞識，收做契女，成為邵氏基本演員，月薪五百。佢演嘅處女作係《射雕英雄傳》，扮演「穆念慈」。1980年代惠英紅拍劉家良嘅功夫片出名，一直以打女形象出現喺銀幕上。
惠英紅自細離家，親情淡漠，兄弟姊妹八人，喺演藝圈嘅重有四哥惠天賜。
2009年11月28號，憑《心魔》入面母親角色攞到第46屆金馬獎最佳女配角獎。
2010年4月18號，再憑《心魔》攞到第29屆香港電影金像獎最佳女主角獎。
2017年11月26號，憑《血觀音》攞到第54屆台灣金馬獎最佳女主角獎。
2019年4月14號，再憑《翠絲》攞到第38屆香港電影金像獎最佳女配角獎。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
方伊琪

方伊琪（Cecilia Fong，1957年6月18號—），原名羅淑慧，係香港女歌手，亦係無綫電視藝員。佢喺香港出世，1976年用歌手身份出道，粵語歌同國語歌都擅長，同年簽約入無綫電視，2000年代開始喺電視劇演出。

政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。
尹揚明

尹揚明（Vincent Wan Yeung-Ming，1958年2月2號— ）原名尹志成，原籍東莞，喺澳門出世，做過五金師傅同埋桌球室生意，前香港電影演員，1990年起先後加入無綫電視同埋亞洲電視做藝員。近年淡出娛樂圈。
佢係香港明星足球隊成員之一，又係香港丙組足球聯賽球隊九龍城足球隊嘅球員（波衫冧巴10號），亦熱愛太極，係「香港青怡太極學會」會長。

演出作品
呢個表唔完整，歡迎加料。

政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。
姜大衞

姜大衞（John Chiang，1947年6月29號—），又叫姜大偉及姜大衛，原名姜偉年，係香港男演員同導演，佢喺上海市出世，1966年入邵氏公司開始做演員。佢老婆係藝人李琳琳，佢阿媽紅薇、阿哥秦沛同埋同母異父細佬爾冬陞都係演藝圈人士。

政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。
姚兵

姚兵（Yao Bin，1979年10月9號—），原名姚斌，係香港無綫電視藝員。佢喺浙江寧波出世，2006年參加TVB8全球華人新秀歌唱大賽，之後加入無綫電視，再喺2013年參加無綫《星夢傳奇》攞殿軍。佢主要做TVB8節目主持，亦有拍電視劇。

政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。
唐文龍

唐文龍（英文：Michael Tong Man Lung，1969年11月17號—）係香港男演員、歌手、亦係前無綫電視藝員（1999年－2005年）。

個人生活
唐文龍一路以嚟都單身，亦無傳過緋聞，直到2018年2月，畀傳媒踢爆佢同新晉無綫藝員黃文意秘密拍拖半年。

政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。
唐安英

唐安英，香港親中派政治人物，中華國際投資置業(香港)有限公司董事局主席。

政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
謝敏婷

謝敏婷，香港親中派政治人，自稱「玄學小仙女」。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，謝敏婷曾經以獨立名義參選地區直選（九龍城南），獲立法會議員江玉歡支持，攞到2226票，未能當選，得票率約7%，為四人中最低。
鄭仲邦

鄭仲邦，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
黎劍業

黎劍業，香港親中派政治人。東莞市信安電氣安裝有限公司董事長。
佢八十年代移居香港，之後投資東莞。

政治立場
佢係香港親中派人士，支持排除非建制派嘅所謂「愛國者治港」同埋北京未經諮詢或香港人同意，強行訂立嘅《港版國安法》。
張宇凱

張宇凱，香港親中派政治人。
佢支持北京未經諮詢或香港人同意，強行訂立嘅《港版國安法》。
黃施露茜

黃施露茜，香港親中派人士。香港中國婦女會中學前校長。
郭純恬

郭純恬，香港親中派政治人物。

家庭
佢老婆係葉雅雲。
鄭淦元

鄭淦元，香港親中派人士，香港花式跳繩會有限公司創辦人，過往曾擔任香港跳繩代表隊教練，帶領本地跳繩運動員往國內外比賽。
程燕

程燕係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
姚逸華

姚逸華，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
楊莉瑤

楊莉瑤，香港親中派人士。出身「政協世家」，父親楊孫西為香江國際集團董事長。
李鎧麟

李鎧麟，香港親中派政治人，2023年香港區議會選舉後被政府委任做區議員。

家庭
佢阿爸係李誌峰。
李淑媛

李淑媛，香港親中派人士。

選舉經歷
喺政府大幅度削減直選議席同排除民主派參選嘅2023年香港區議會選舉，李淑媛參選地區委員會界別（觀塘），攞到166票，成功當選。
伍海山

伍海山係香港親中派人士。有時會因應香港的士業界嘅議題接受傳媒訪問，有「的士大王」之稱。
喺一啲香港的士小巴商總會嘅內部爭議入面，佢被視為鴿派代表。

屋企
佢係泰和車行董事伍熀嘅仔。
許民楓

許民楓，香港親中派政治人。

選舉經歷
喺政府大幅度削減直選議席同排除民主派參選嘅2023年香港區議會選舉，許民楓曾經以獨立名義參選地區直選（觀塘西），攞到2622票，未能當選。
吳瑞珠

吳瑞珠，香港親中派人士。
佢支持並透過關愛隊宣傳北京未經諮詢或香港人同意，強行訂立嘅《港版國安法》。
共存Coexistence

《共存》（英文名：《Coexistence》）係香港歌手何韻詩嘅第十一隻個人專輯同埋第三張華語個人專輯，喺2013年3月15號由寰亞唱片發行。

其他地區流行榜成績
粗體代表冠軍歌
歌曲以派台次序排序
其他地區流行榜成績
「全球華語歌曲排行榜」
《The Science Of Crying (眼淚教我的事)》：上榜5週（2013年 第12－16週），最高第2位（2013年 第12週）。
「9+2音樂先鋒榜」
《The Science Of Crying (眼淚教我的事)》：上榜5週（2013年 第9－13週），最高第1位（2013年 第11週）。
澳門「澳門電台華語歌曲排行榜」
《The Science Of Crying (眼淚教我的事)》：上榜5週（2013年 第10－14週），最高第3位（2013年 第14週）。
《彼此》：上榜4週（2013年 第20－23週），最高第2位（2013年 第23週）。
台灣「幽浮勁碟排行榜」
《The Science Of Crying (眼淚教我的事)》：上榜3週（2013年 第11－13週），最高第2位（2013年 第13週）。
《如果我們只剩一首歌的時間》：上榜2週（2013年 第14－15週），最高第3位（2013年 第14週）。
台灣「Hito中文排行榜」
《The Science Of Crying (眼淚教我的事)》：上榜1週（2013年 第13週），最高第2位（2013年 第13週）。
《如果我們只剩一首歌的時間》：上榜2週（2013年 第15－16週），最高第5位（2013年 第15週）。
新加坡「YES933醉心龍虎榜」
《The Science Of Crying (眼淚教我的事)》：上榜5週（2013年 第14－18週），最高第8位（2013年 第15週）。
馬來西亞「988最好聽音樂榜」
《The Science Of Crying (眼淚教我的事)》：上榜4週（2013年 第15－18週），最高第7位（2013年 第17週）。
凌國龍

凌國龍（英文：Zeroone Ling），人稱凌一，香港商人，1978年4月29日出生。生於基層家庭，中三學歷，依家係利高集團貿易有限公司主席、公司主要業務係中國移動香港儲值卡產品嘅獨家分銷商。
香港足球遊樂會主席、世紀21力高環球地產發展執行董事、除咗係商人仲係一位慈善家，為人熱心公益，依家係以禮助人協會主席
，經常為弱勢社群服務，回饋社會。
亦係香港交通安全隊推廣及宣傳署 高級總隊監。
凌國龍從小鍾意馬匹，先後係澳洲
、新加坡賽馬會、香港賽馬會成為馬主

擁有馬匹
新加坡賽馬會馬主擁有馬匹係「鐵扇公主」
香港馬主協會會員
香港賽馬會馬主，擁有馬匹係「無可奉告」（同曾昭榮、凌國麟一齊擁有）、「課課快」（超級鑽石團體）、「好友營」（珠港之友團體）、「大師級」已取消登記、「大師爺」（香港仔賽馬團體）等等。
劉共庭

劉共庭，香港親中派人士。

慈善事業
佢曾經捐資梅石教育獎勵基金。
加拿大國家展覽會

CNE，又叫加拿大國家展覽會（英文：Canadian National Exhibition，簡稱 The Ex 或者 CNE）或者 CNE夏日嘉年華（普通話譯 ｢加拿大博覽會｣），係加拿大安大略省嘅一個收入場費嘅大型年度活動，2022年總人流 156 0000 人次，每年為多倫多帶嚟嘅經濟效益達 1 1200 0000 加元。呢個活動每年8月中開始喺國家展覽場舉行，直至勞工節之後完。
佢雖然個名叫展覽，而且真係有展覽睇，但係一般人其實係去睇表演 或者係去個中途遊樂場度玩；入面設施包括摩天輪、過山車、遊戲攤位、賭場等等，同一個大型美食廣場，每年會有啲新奇嘢食賣，最後三日（即係勞工節長週未）會有特技飛行表演。
勒蒙聖米舍

勒蒙聖米舍（Mont Saint-Michel）係法國一島，面積0.97平方公里。個島出名有古老嘅修道院，每年有超過300萬人參觀。
王舜義

王舜義，MH，香港建制陣營（傳統親中派）政治人，民建聯秘書長，曾經做過國泰航空人事總經理、離島區議會委任議員。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
何俊賢

何俊賢，BBS，JP（Steven Ho，1979年11月30號—）花名「高佬賢」，係香港立法會漁農界功能界別（第五屆、第六屆）議員，民建聯成員。

人身攻擊陳淑莊，質疑醫生專業判斷
喺佔中九子案宣判之前，被告之一嘅陳淑莊經專科醫生診斷，腦部有一個腫瘤。佢係法庭提到呢件事向法官求情，但何俊賢就喺社交媒體質疑醫生嘅判斷，話「一到找數個個身患絕症」，結果被唔少民主派中人批評。

歸咎港英政府
2023年9月，香港出現500年一遇嘅暴雨，嚮恐龍坑嘅豬場有隻豬被浸死或者沖走。身為漁農界立法會議員嘅何俊賢歸咎前港英政府年代容許非法填土做成，但就冇提到點解回歸26年都冇人提出同改正。

錯誤指控民主派逼佢支持垃圾徵費
2024年4月，何喺一次訪問表示，當年身為法案委員會副主席嘅佢之所以投贊成票，係因為被當時嘅「反對派」所逼。但係翻查立法會會議記錄，2021年立法會通過垃圾收費嗰陣，泛民已經總辭，法案係得到開會嘅建制派（包括佢）全票贊成，以37比1票通過。

巴黎奧運
佢喺2024年巴黎奧運期間，嚮社交媒體發文嘲笑Uniqlo係瑞典國家隊嘅贊助商，以為Uniqlo冇運動產品，反俾網民話佢無知，佢鬧人戇居之後馬上刪貼。

選舉經歷
喺2016年，佢有份提名林鄭月娥參與2017年香港行政長官選舉。
2021年，佢喺李家超無提政綱嘅情況下，有份提名李家超參與2022年香港行政長官選舉。
劉詠彤

劉詠彤（英文：Angel Lau，1999年8月16號—）係香港一位女歌手，係家燕媽媽藝術中心學生HONNYBEES成員，係鍾柔美既師姐，曾經係無綫電視歌唱選秀節目《聲夢傳奇2》嘅學員。

簡歷
劉詠彤於1999年喺香港出世，佢參加咗《聲夢傳奇2》，最後喺十強止步。去到2024年，佢向記者透露，佢媽媽喺2023年病逝，呢件事對佢嚟講係一個重大嘅打擊。
米雪

米雪（英文：Michelle Yim，真名嚴惠玲，1955年9月2號—），行內人稱「米雪姐」，係香港女演員。

個人履歷
真名嚴惠玲，香港出世，早喺1970年代，米雪同當時嘅佳藝電視拍咗套射鵰英雄傳，因為飾演女主角黃蓉而大受歡迎。米雪係粵語片演員曹達華嘅契女。米雪個妹雪梨亦係1980年代嘅香港演員。曾經有「亞洲第一中鋒」之稱嘅「尹佬」尹志強，生前係米雪嘅男朋友。

演出
呢個表唔完整，歡迎加料。
石修

石修（Bill Chan Shek Sau，1947年11月21號—）、原名陳碩修，係香港男演員，曾經喺多齣港產粵語片做過童星，效力過無綫電視、亞洲電視同埋香港電視網絡。佢個仔陳宇琛都係演員。
石修佢係2018年2月1號喺同無綫電視藝人合約網站上刪除後離巢。

演出
呢個表唔完整，歡迎加料。
施永泰

施永泰，香港親中陣營政治人，青年民建聯第8、9屆主席。

選舉經歷
喺2021年9月，佢成為香港特別行政區選舉委員會委員(有關全國性團體香港成員的代表)。
2023年，施永泰參選2023年香港區議會選舉，喺三會委員可以互相提名都唔當係利害衝突嘅制度下，佢終於成為中區區議員。
食字

食字、諧音（英語：homophonic pun）係攞啲字嘅諧音嚟達到一啲語言上嘅效果，例如搞GAG。通常係用廣東話裏面嘅同音字或近音字嚟食字，再叻啲嘅可以食埋普通話字、英文字或者其他語言嘅字。有時，同一個字唔同時代有唔同意思，可能有特別暗示，有時當做密碼用。
梁熙

梁熙（英文：Edward Leung Hei，1985年3月8號—）係香港親中陣營民建聯黨員，現任民建聯常務執行委員會委員，港中發展集團有限公司行政總裁，自稱喺香港出世（但講非香港口音粵語），之前喺美國南加州大學畢業，第七屆香港立法會議員，老豆係梁英偉，以前同劉鑾雄合作搞過愛美高，不過後嚟因為發展分歧而拆夥，之後就開始炒股同喺大陸搞地產生意發達。

選舉經歷
2021年，梁熙喺未有選舉經驗嘅情況下，出選2021年香港立法會選舉，空降出戰港島東選區（東區及灣仔），結果順利當選。
之後佢喺李家超無提政綱嘅情況下，有份提名李家超參與2022年香港行政長官選舉。

政治立場同部分言論
佢係親中派一員之一，又曾經和應全國港澳研究會副會長劉兆佳提出「忠誠反對派」嘅槪念。早喺香港政府未經香港人同埋泛民主派同意，單方面喺選舉制度設立政治國安審查之前，佢已經喺2020年11月喺AM730撰文，主張要得到北京同意先可以參選，限制選民以往擁有自由參選嘅權利。
另外，佢亦連同李梓敬、陳穎欣等親中仇外嘅落選前區議員組成組織「中國故事」，佢哋亦不時攻擊流亡外國嘅兩個前立法會議員許智峯同羅冠聰，指責佢哋對外宣傳中共對港惡行係「勾結外國勢力」同「一面倒盲反中共」 。
2022年，佢亦曾經公開撰文宣揚『中國共產黨二十大精神』。

建議港府請求中共畀香港人以中國代表身份喺國際舞台發聲
喺2021年10月21日，民建聯出版「認識國家發展 講好中國故事」倡議書嘅記者會裡面，作為民建聯執委會常委嘅梁熙話，香港政府應該要請求中共政府爭取，希望中共政府介紹多啲香港嘅人才加入國際機構（例如：聯合國），以中共代表嘅身份發聲，令香港人可以多啲機會參與國際事務 。

其他政治參與
佢曾經同新民黨容海恩一齊喺大公文匯旗下網媒主持節目《EyE on U 容來煕往》。

爭議
2021年香港立法會選舉期間，作為民建聯香港島東選區候選人嘅佢，喺選舉論壇入面表示爭取喺西灣河起地鐵站，但係唔知佢係指爭取重建現有嘅西灣河港鐵站，抑或係喺區內起新嘅地鐵站，被質疑搞錯西灣河同小西灣。
同時喺選舉期間，36歲嘅梁熙喺選舉政綱入面話「服務港島東29年，選情嚴峻」，被人質疑佢係咪7歲就開始從政。梁熙後來解釋「服務港島東29年」嘅係指「民建聯團隊」，而唔係佢自己。選舉對手潘焯鴻就話梁熙嘅政綱有誤導成份，令人誤以為梁熙服務咗港島東29年咁耐。
莊惠明

莊惠明，香港傳統親中派民建聯黨員兼司庫、商界人士（中銀工商金融部副總經理）。

選舉經歷
喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
許華傑

許華傑，BBS，MH（英文：Michael Hui Wah Kit），係香港建制陣營（商界親中派）政治人（民建聯成員）、生意人，亦係許長青大仔。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會進出口界委員。
郭玲麗

郭玲麗（Lillian Kwok，1979年4月20號—），人稱「郭老師」，係香港民建聯黨員、註冊教書先生，第七屆香港立法會議員（選委會界別）。

選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
陳永光

陳永光（Chan Wing-kwong，1963年—）係香港民建聯黨員、註冊中醫師，第七屆香港立法會議員（選委會界別）。

選舉經歷
喺2011年香港選舉委員會選舉入面，佢攞到870票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。同年第7屆香港立法會選舉，佢用民建聯身份參選醫療衛生界功能界別議席，最後得票第二落選。
2022年4月，佢喺李家超無提政綱嘅情況下，有份提名李家超參與第6屆香港行政長官選舉；同年12月18號，佢响第7屆香港立法會選舉委員會界別補選以1,028票當選。
陳克勤

陳克勤，SBS，JP（Gary Chan Hak Kan，1976年4月24號—），花名搓波勤、影印仔、克勤仔，係第四、五、六、七屆香港立法會議員，民主建港協進聯盟黨員。2022年7月起擔任行政會議非官守議員。

選舉及提名經歷
1999年香港區議會選舉擊敗民主黨 (香港)嘅何淑萍，成為沙田區議會議員，以23歲之齡成為香港史上最後生嘅區議員。其後喺2003年香港區議會選舉連任失敗。
2008年香港立法會選舉參加新界東地區直選，排劉江華名單入面嘅第二名而當選成為香港立法會議員，成為最後生嘅香港立法會議員。
2012年，陳克勤夥拍劉國勳等五名黨友參選第5屆香港立法會選舉嘅新界東選區直選，結果亦都成功冧莊，四年後亦喺同一選區成功冧莊。2021年第7屆香港立法會選舉，佢轉戰新界東北選區而成功當選。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
2021年，佢喺李家超無提政綱嘅情況下，有份提名李家超參與2022年香港行政長官選舉。

碎料
佢係香港中文大學社會科學碩士，曾經留學美國[未記出處或冇根據]，但係喺一次接受英文傳媒採訪，讀咗try our best做try our breast。
喺節目《也文也武一大班》受鄭經翰訪問時，俾佢考英文，連英文beast（野獸）都讀錯做best。
佢從政初期知名度唔高，到2008年11月，另一個立法會議員湯家驊重以為同李克勤做緊同事。
陳凱榮

陳凱榮（Joseph Chan，1996年5月8號—）係香港親中派政治人物。

政治立場
佢係香港親中派人士。
2024年初，香港政府就基本法23條立法，引發國際社會擔心香港嘅言論自由進一步被收緊，其中英國外交大臣卡梅倫就批評港府咁做，係無履行中英聯合聲明義務嘅表現。不過，佢就去咗英國領事館抗議，攻擊英國政府話佢喺度說三道四。

選舉經歷
喺2021年9月，佢成為香港特别行政區選舉委員會基層社團委員。
2021年第7屆香港立法會選舉，佢用民建聯身份參選選舉委員會議席，最後落選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳凱榮曾經以民建聯名義參選地區委員會界別（東區），攞到142票，成功當選。
潘卓斌

潘卓斌，香港親中派政治人，曾經參與2023年香港區議會選舉。
潘景和

潘景和（英文：Alex Poon），香港建制陣營（傳統親中派）民建聯黨員。正職從事從事建築工程行業。

政治立場
佢係香港親中派人士，曾經以黑暴形容爭取民主同捍衛法治嘅香港反送中運動。
响第6屆香港區議會選舉，佢接替黨友孔昭華出選尖沙咀西選區，但因為親中派無視民意反對，堅持修訂逃犯條例，選情大受影響，結果佢同梁幸輝一齊輸畀泛民主派陳嘉朗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，潘景和曾經以民建聯名義參選地區委員會界別（油尖旺），攞到142票，成功當選。
蕭煒忠

蕭煒忠（英文：Danny Siu），香港傳統親中派民建聯黨員、生意人、香港賽馬會資深馬主。

選舉經歷
响第6屆香港區議會選舉，佢參選薄扶林選區，但因為親中派漠視民意，堅持如期修訂逃犯條例，選情大受影響，佢輸畀司馬文。
陳金霖

陳金霖，香港親中派政治人，曾經參選2007年香港區議會選舉。